Public procurement notice: Contract Notice
Published: 2021-09-08
Buyer: Istekki Oy
Country: FI
Contract type: Services
Procedure: Open procedure
CPV classification: 72000000
Estimated value: 40000000 EUR
Submission deadline: 2021-10-12
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Istekki tuottaa järjestelmäpalvelua omistaja-asiakkalleen Pirkanmaan sairaanhoitopiirille, mukaan luettuna tytäryhtiöt ja liikelaitokset. Istekki tuottaa osan palvelusta itse ja osan alihankintana. Nykyinen alihankintasopimus on päättymässä 31.12.2021, minkä vuoksi Istekki kilpailuttaa tällä tarjouspyynnöllä osaksi omaa palveluntuotantoaan järjestelmäpalvelua. Järjestelmäpalvelulla tarkoitetaan sovelluksen tuki- ja ylläpitopalvelua (sovelluspalvelu) sekä kapasiteettipalvelua yhdessä. Järjestelmäpalvelu on kuukausiveloitteinen jatkuva palvelu. Jatkuvan palvelun lisäksi sopimuskaudella voidaan hankkia asiantuntijapalvelua esimerkiksi jatkokehitykseen ja muihin järjestelmäpalveluun liittyviin projektiluontoisiin tehtäviin.
Pirkanmaan sairaanhoitopiiriin sekä sen tytäryhtiöihin ja/tai liikelaitoksiin viitataan tässä tarjouspyynnössä joko Pirkanmaan sairaanhoitopiirinä tai loppuasiakkaana. Tilaaja tarkoittaa Istekkiä. Tarjoajaan viitataan termeillä tarjoja tai toimittaja.
Palvelut kohdistuvat järjestelmiin, joiden häiriötön toiminta on potilasturvallisuuden vuoksi äärimmäisen tärkeää. Tarjoajalta odotetaan kokemusta vastaavien palvelujen tuottamisesta terveydenhuollon ja erikoissairaanhoidon kehittyvässä ja muuttuvassa 24/7-periaatteella toimivassa toimintaympäristössä. Tarjoajalla tulee olla käytössään palvelun- ja laadunhallintamenetelmät, joilla tarjoaja varmistaa palvelun saatavuuden, käytettävyyden, korkean tietoturvan sekä hyvän asiakaspalvelun. Tarjoajalla tulee olla riittävät resurssit palvelun tuottamiseksi ja tarjoajan toiminnan tulee olla taloudellisesti vakaalla pohjalla jatkuvuuden turvaamiseksi. Tarkat tarjoajaa ja hankinnan kohdetta koskevat vaatimukset on esitetty tässä tarjouspyynnössä ja sen liitteissä. Tarjouspyynnön kohdassa "Päätöksenteon perusteet" on kerrottu mistä dokumenteista löytyvät pakolliset vaatimukset, sekä miten tarjoukset vertaillaan.
Järjestelmät, joiden käyttöä varten palvelua tuotetaan, on jaettu kolmeen luokkaan: kriittiset, normaalit ja muut. Kullakin luokalla on omat vaatimuksensa koskien mm. järjestelmien saatavuutta ja tukipalvelun palvelutasoa.
Järjestelmäpalvelun kohteena on lähes 300 järjestelmää, joiden kriittisyys määrittää vaadittavan palvelutason. Ensimmäisen asteen loppukäyttäjätuesta vastaa Istekki.
Palvelun kohteena on noin 100 kriittistä järjestelmää, joissa ilmenevät häiriöt uhkaavat joko suoraan tai välillisesti potilasturvallisuutta, tai jotka ovat liiketoimintakriittisiä. Kriittisyys asettaa järjestelmille ja niiden alustoille korkeita vaatimuksia jatkuvuuden ja palautumisen turvaamiseksi ja vaatii 24/7 häiriönhallinnan ja valvonnan.
Kriittisiin järjestelmiin kuuluvat mm. potilastieto- ja potilashallintojärjestelmät, laboratoriojärjestelmät, kuvantamisen ja apteekkilaitoksen järjestelmät, anestesian- ja tehohoidon järjestelmät, leikkaussalijärjestelmät, henkilötietokanta, sanomanvälitys, välinehuollon järjestelmät ja sydäntietojärjestelmät.
Palvelun kohteena on noin 150 järjestelmää. Normaaleiden järjestelmäpalveluiden piiriin kuuluu mm. asianhallinta- ja arkistointijärjestelmiä, talous- ja henkilöstöhallinnon järjestelmiä, intra- ja extranet-työkaluja, analysointityökaluja ja osa laaturekistereistä. Normaaleihin palveluihin sovelletaan laajennettua tukipalveluaikaa eli arkipäivinä työajan lisäksi iltaisin, ja viikonloppuna sovittujen kellonaikojen puitteissa.
Muut järjestelmäpalvelut kohdistuvat sekalaisiin, liiketoiminnalle ei-kriittisiin järjestelmiin. Tähän osaan kuuluu lähes 40 järjestelmää, mm. osa laaturekistereistä, graafisia raportointisovelluksia sekä työryhmien yhteistoiminnassa käytettyjä sovelluksia. Tukipalveluiden tulee olla käytettävissä arkisin toimistoaikana.
Tarjoajan tulee allekirjoittaa salassapitosopimus (malli on tarjouspyynnön liitteenä) saadakseen seuraavat asiakirjat: "Listaus järjestelmistä", "Nykyinen palvelinlista", "Nyky-ympäristön kuvaus" ja"Vaatimukset kapasiteettipalvelut". Salassapitosopimuksen allekirjoituksen jälkeen Istekki toimittaa tarjoajalle kyseiset asiakirjat.
Salassapitosopimuksen allekirjoituksesta tulee sopia sähköpostilla: hankinnat@istekki.fi. Kopiokenttään tulee laittaa sähköpostiosoite saila.pekkarinen@istekki.fi. Salassapitosopimus allekirjoitetaan sähköisesti niissä maissa missä se on teknisesti mahdollista. Istekki lähettää sopimuksen allekirjoitettavaksi.
Mikäli salassapidon alaisiin dokumenttiin tulee kysymyksiä, vastaukset toimitetaan sähköpostitse salassapitosopimuksen allekirjoittaneille yrityksille (ei muille).
(1) Konesalitila. Tarjouspyynnössä on pyydetty tarjoamaan kapasiteettipalvelu Tilaajan osoittamasta konesalista käsin. Sopimuskauden aikana Tilaaja ja Toimittaja voivat sopia, että kapasiteettipalvelu tuotetaan sovittavin osin Toimittajan konesalista. Tätä varten Tarjojan tulee antaa hinnoittelulomakkeella hinta konesalin käytöstä. Hinnoittelun sisältö on kuvattu tarkemmin hinnoitteluliitteessä.
(2) Nimetyt ohjelmistolisenssit. Lisenssivastuut on kuvattu tarjouspyynnön vastuunjakotaulukossa ja hankintasopimuksen kohdassa hinnat. Tarjojan tulee tarjota hinnoittelulomakkeella pyydetyt lisenssihinnat. Tilaaja voi harkintansa mukaan hankkia lisenssejä Toimittajalta sopimuskauden aikana.


Award value: 40000000